
Upravni odjel za opću upravu i zajedničke poslove



KLASA: 012-07/26-01/2
URBROJ: 2137/1-08/01-26-2
Koprivnica, 17. rujna 2026.
O B A V I J E S T    B I R A Č I M A

Gradsko vijeće Grada Križevaca na 12. sjednici održanoj 08. rujna 2026. godine donijelo je Odluku o raspisivanju izbora za članove vijeća mjesnih odbora i vijeća gradskih četvrti na području Grada Križevaca. Odluka je objavljena u “Službenom vjesniku Grada Križevaca” broj 15/2026 od 14. rujna 2026,  a stupa na snagu prvog dana od dana objave.

Za dan provedbe izbora određena je nedjelja, 18. listopada 2026. godine.
Na temelju članka 23. Zakona o registru birača (“Narodne novine” broj 144/12., 105/15. i 98/19.) pozivaju se birači s područja Grada Križevaca da izvrše pregled, dopunu i ispravak podataka upisanih u registar birača.

Birači mogu pregledati odnosno zatražiti dopunu ili ispravak podataka upisanih u registar birača u Koprivničko-križevačkoj županiji, Upravnom odjelu za opću upravu i zajedničke poslove, 
Izdvojenom mjesto rada u Križevcima, Ulica Ivana Zakmardija Dijankovečkog 12, soba 27/28 putem telefona 048/720-303, 048/720-335 ili e-mail adrese: tatjana.gajski@kckzz.hr, vladica.lesicar@kckzz.hr  ponedjeljkom, srijedom, četvrtkom i petkom od 7,00 do 15,00 sati,
utorkom od 09,00 do 17,00 sati
zaključno do srijede, 07. listopada 2026. godine.

Na internetskoj stranici Ministarstva pravosuđa, uprave i digitalne transformacije https://biraci.gov.hr/RegistarBiraca/ omogućen je uvid u registar birača i prijavom na NIAS preko sustava e-Građani.

Popis birača sastavlja se za izbore za članove vijeća mjesnih odbora i vijeća gradskih četvrti na području Grada Križevaca, a sadrži birače koji imaju prebivalište na području Grada Križevaca i važeće osobne iskaznice.

Birači koji prilikom dolaska na biračko mjesto utvrde da nisu upisani u izvatke iz popisa birača mogu na dan održavanja izbora dobiti potvrdu za glasovanje. Potvrde za glasovanje izdaju se u Koprivničko-križevačkoj županiji, Upravnom odjelu za opću upravu i zajedničke poslove, Izdvojenom mjestu rada u Križevcima, Ulica Ivana Zakmardija Dijankovečkog 12, soba 27/28.
UPRAVNI ODJEL ZA OPĆU UPRAVU I ZAJEDNIČKE POSLOVE

